2007

Godina 2007 (MMVII) bila je redovna godina koja počinje u ponedjeljak.

Godina je bila označena kao:
 Međunarodna heliofizička godina
 Međunarodna polarna godina (2007-2009)
 Evropska godina jednakih prilika za sve
 Godina Rumija
 Godina delfina
 


Događaji

Januar/Siječanj 

 1. 1. -  Bugarska i Rumunjska postaju punopravne članice Evropske Unije; Bugarski, rumunjski i irski uvršteni među službene jezike Evropske unije.
 1. 1. - Slovenija uvodi euro, a slovenski tolar izlazi iz opticaja 15. siječnja.
 1. 1. - Njemačka je od Finske preuzela predsjedanje Europskom unijom;
 1. 1. - Ban Ki-mun zamijenio Kofi Annana na dužnosti glavnog tajnika Ujedinjenih naroda.
 3. 1. - Direkcija CIPS uspostavila je prvi put u BiH jedinstvenu bazu podataka registriranih vozila, što će olakšati rad policiji na otkrivanju ukradenih automobila.
 8. 1. - U teškoj saobraćajnoj nesreći na magistralnom putu između Tuzle i Orašja poginule 4 osobe.
 8. 1. - Austrijski socijaldemokrati i narodnjaci nakon parlamentarnih izbora dogovorili stvaranje velike koalicije.
 9. 1. - Steve Jobs najavio iPhone prve generacije, revolucionarni mobilni telefon (u prodaji od juna).
 9. 1. - DS predstavlja Božidara Đelića kao svog kandidata za premijera.

 11. 1. - Konstituisan predstavnički dom parlamenta Bosne i Hercegovine.
 11. 1. - Kinezi uništili svoj stari satelit u orbiti, putem "vozila-ubice", na visini od 865 kilometara.
 12. 1. - Otvoreno je Veleposlanstvo Republike Hrvatske u Podgorici, glavnom gradu Republike Crne Gore;
 12. 1. - U Španiji uhapšena bivša argentinska predsjednica Isabel Peron.
 13. 1. - Milomir Stakić, odgovoran za zatvaranje nekoliko hiljada nesrba tokom rata 1992-1995, prebačen je u Francusku na izdržavanje kazne od 40 godina zatvora.
 16. 1. - Peto izdanje britanskog Big Brothera izaziva kontroverzu zbog rasističkih ispada prema Indijki Shilpi Shetty.
 18. 1. - Roman Svetislava Basare ,,Uspon i pad Parkinsonove bolesti” dobitnik je NIN-ove književne nagrade za najbolji roman.
 19. 1. - U Istanbulu ubijen turko-jermenski novinar Hrant Dink, sahrani 23. 1. prisustvuje 100.000 ljudi.
 21. 1. -  Održani parlamentarni izbori u Srbiji (SRS 81, DS 64, DSS+NS 47, G17+ 19, SPS 16, LDP-ova koalicija 15, stranke nacionalnih manjina ukupno osam zastupničkih mjesta)
 25. 1. - Izraelski predsjednik Moshe Katsav privremeno suspendiran s položaja zbog optužbi za silovanje i seksualno zlostavljanje.
 30. 1. - Pušteni u prodaju Windows Vista i Microsoft Office 2007
 31. 1. - Ivica Račan, bivši hrvatski premijer i čelnik Socijaldemokratske partije Hrvatske, najavio privremeno povlačenje iz politike iz zdravstvenih razloga.
 siječanj - Afera oko satova, navodno vrednih 150.000 eura, koje premijer Ivo Sanader nije prikazao u imovinskoj kartici. Počela i privatizacija "Sunčanog Hvara" Orco grupi.

Februar/Veljača 

 2. 2. - Marti Ahtisari predstavio svoj predlog za konačni status Kosova; predsednik Boris Tadić u obraćanju narodu ga odbacuje.
 3. 2. - Ana Ivanović izgubila u finalu turnira u Tokiju od Martine Hingis i zaradila skoro 100.000 dolara i 300 poena, te se probila na 14. mesto WTA liste.
 3. 2. - Italijanski nogometni savez otkazao sve fudbalske utakmice u Italiji nakon ubistva policajca na meču u Cataniji.
 4. 2. - Indianapolis Colts osvojili Superbowl XLI nakon pobjede nad Chicago Bearsima.
 10. 2. - Demokratski senator Ilinoisa Barak Obama objavio da će se nadmetati za kandidaturu svoje stranke za predsednika SAD i založio se za povlačenje američkih trupa iz Iraka.
 10. 2. - Emiru Kusturici dodeljen Orden reda viteza lepih umetnosti i književnosti, najviše francusko priznanje u oblasti kulture.
 10. 2. - Sukob policije UNMIK i nekoliko hiljada demonstranata pokreta ”Samoopredeljenje” Aljbina Kurtija u Prištini.
 10. 2. - Nikola Špirić iz SNSD izabran za novog predsednika Saveta ministara Bosne i Hercegovine.
 11. 2. - Švedska skijašica Anja Pärson postala prva skijašica u historiji koja je osvojila zlatnu medalju na Svjetskom prvenstvu u skijanju u svih pet disciplina.
 11. 2. - Košarkaši FMP Železnika su savladali Partizan 73:61 u finalu Kupa Radivoja Koraća.
 13. 2. - Italijanska vlada je otkazala posetu Vitorija Kraksija Hrvatskoj zbog spora Hrvatske i Italije oko stradanja Italijana u Istri pri kraju Drugoga svetskoga rata.
 13. 2. - Dogovoreno da će Severna Koreja zatvoriti nuklearno postrojenje Yongbyon u zamenu za pomoć u energiji (urađeno u julu, od 2009. ponovo radi).
 14. 2. - Narodna skupština Republike Srbije usvojila rezoluciju kojom odbija ponuđeni plan Martija Ahtisarija za buduće rešenje statusa Kosova i Metohije. Inače, na toj konstitutivnoj sednici srpskog parlamenta, potvrđeni su mandati svim poslanicima ali nije izabrano rukovodstvo parlamenta. Sednica prekinuta na neodređeno vreme.
 14. 2. - Gurbanguly Berdimuhammedow proglašen pobjednikom prvih demokratskih izbora za predsjednika Turkmenistana.
 16. 2. - Sud u BiH osudio Gojka Jankovića (VRS) na 34 godine zatvora za zločin protiv čovečnosti u Foči.
 16. 2. - Okružni sud u Beogradu doneo novu, blažu presudu za zločin na Ibarskoj magistrali. SPO revoltiran.
 20. 2. - Tzv. OVK preuzela odgovornost za bombaški napad na vozila UNMIK prethodne noći u Prištini
 20. 2. - Uhapšeno desetoro sa Pravnog fakulteta u Kragujevcu zbog sumnji za primanje mita od studenata, među njima i Emilija Stanković, pomoćnik ministra sporta (Afera indeks).
 21. 2. - U Beču započeli pregovori Beograda i Prištine o predlogu Martija Ahtisarija za status Kosova i Metohije.
 25. 2. - 79. dodjela Oscara: najbolji film je The Departed, ukupno četiri nagrade od pet nominacija.
 26. 2. - Međunarodni sud pravde u Hagu po tužbi BiH protiv SRJ presudio da Srbija nije počinila niti saučestvovala u genocidu. Neće biti ratne odštete. Sud je Srbiju proglasio odgovornom za „nečinjenje svega što je bilo u njenoj moći da spreči genocid“, niti je gonila počinioce.
 27. 2. - Beograd zatražio formiranje srpskog entiteta na Kosovu i Metohiji.
 27. 2. - "Kineska korekcija": Šangajska berza nakon glasina pala 9%, a Dow Jones zatim 3,29%, najviše od napada 11. septembra.
 februar - Afera "Indeks" u Kragujevcu: optuženo 14 od 26 profesora na tamošnjem Pravnom fakultetu.

Mart/Ožujak 

 9. 3. - Bivši direktor C-marketa, Slobodan Radulović, koji je u bekstvu, dostavio sudu pismo u kome tvrdi da je premijer Koštunica omogućio Miroslavu Miškoviću da uz posredovanje Milana Beko preuzme C-market.
 10. 3. - U Beču održana poslednja runda pregovora o statusu Kosova. Beogradski pregovarački tim još jednom odbacio nezavisnost pokrajine kao rešenje.
 11. 3. - Francuski predsjednik Jacques Chirac najavio kako se na izborima 2007. godine neće natjecati za treći mandat.
 11. 3. - SAD i Kanada uvode ljetno vrijeme četiri tjedna ranije od uobičajene prakse, u cilju štednje energije.
 17. 3. - Nedaleko od Novog Pazara uhapšena grupa vehabija.
 18. 3. - Bob Woolmer, trener pakistanske kriket reprezentacije, iznenada umro na Jamajci.
 19. 3. - Eksplozija metana u rudniku kod Novokuznjecka u Rusiji, 108 mrtvih.
 23. 3. - Iranska Revolucionarna garda u Perzijskom zaljevu zarobila 15 britanskih mornara i marinaca s broda HMS Cornwall (pušteni 4. 4.).
 26. 3. - Ujedinjene nacije objavile Ahtisarijev plan za Kosovo koji je predat generalnom sekretaru UN, Ban Ki Munu, a koji predviđa međunarodno nadziranu nezavisnost za pokrajinu.
 26. 3. - Sidi Ould Cheikh Abdallahi pobijedio na izborima za predsjednika Mauritanije.
 29. 3. - Evropski parlament usvojio rezoluciju kojom ocenjuje da je Ahtisarijev plan najbolje rešenje za Kosovo.

April/Travanj 
 1. 4. -  Svjetsko prvenstvo u vaterpolu 2007 u Melbourneu: Hrvatska 1, Srbija 4.
 1. 4. - Novak Đoković osvojio Miami Masters bez izgubljenog seta, kao najmlađi teniser (7. je na ATP listi).
 2. 4. - Ukrajinska politička kriza: predsjednik Viktor Juščenko raspustio ukrajinski parlament, koji se odbio razići.
 3. 4. - Na sednici Saveta bezbednosti UN, srpski premijer Vojislav Koštunica odbacio Ahtisarijev plan.
 3. 4. - V150, specijalna konfiguracija francuskog brzog voza TGV, dostiže rekordnu brzinu od 574,8 km/h (→ AGV).
 7. 4. - Ujedinjeni Liberalno-demokratska partija i Građanski savez Srbije.
 7. 4. - Američki milijarder Charles Simonyi s ruskom svemirskom letjelicom odletio prema Međunarodnoj svemirskoj stanici.
 10. 4. - Presuda "Škorpionima" za zločin u Trnovu: kazne od 5 do 20 godina.
 10. 4. - Srpskohrvatska Wikipedija ima 10.000 članaka.
 11. 4. - Izjava nemačkog ambasadora da bi Kosovo trebalo rešiti "u smislu nadzirane nezavisnosti" da se ne bi otvorili problemi u Vojvodini i Sandžaku izazvala oštre kritike i izvinjenje ambasadora.
 14. 4. - Pokušano ubistvo novinara beogradskog nedeljnika "Vreme", Dejana Anastasijevića - nepoznati počinioci podmetnuli bombu ispod prozora njegovog stana.
 16. 4. - Masakr u Virdžinijskom politehničkom institutu u gradu Blacksburg: naoružani napadač ubio 27 studenata i 5 profesora.
 20. 4. - U sukobu sa pripadnicima MUP-a Srbije kod Novog Pazara, ubijen vođa vehabija.
 23. 4. - Otkriven prvi planet sličan Zemlji, Gliese 581 c (dodatna istraživanja ukazuju da nije pogodna za život).
 26. 4. - Beograd posetila Misija Saveta bezbednosti UN koja je razgovarala sa najvišim srpskim zvaničnicima.
 27 - 30. 4. - Neredi u Talinu i cyber-napadi na Estoniju usled seobe "Bronzanog vojnika" crvenoarmejca sa trga na groblje u Talinu.
 28. 4. - U Ravaničkoj pećini stradala četvorica speleologa, asistent i trojica studenata Rudarsko-geološkog fakulteta u Beogradu.
 29. 4. - Procenjenih milion ljudi na mitingu sekularista u Istanbulu protiv premijera Erdoğana i kandidature Abdulaha Gula za predsednika.

Maj/Svibanj 
 3. 5. - Laburistička stranka britanskog premijera Tonyja Blaira doživjela težak poraz na regionalnim izborima u Škotskoj i Walesu, te lokalnim izborima u Engleskoj.
 3. 5. - Na letovanju u Portugalu nestala 4-godišnja Madeleine McCann.
 6. 5. - Nicolas Sarkozy izabran za predsjednika Francuske.
 8. 5. - Oko 03:30 časova, nakon 15-točasovne rasprave, 142 poslanika SRS, SPS i DSS izabralo radikala Tomislava Nikolića za predsednika Skupštine Srbije. Istoga dana, izabrana su tri potpredsednika: Nataša Jovanović (SRS), Milutin Mrkonjić (SPS) i Radojko Obradović (DSS). Savet Evrope nezadovoljan.
 8. 5. - Posle pet godina obnovljena skupština u Severnoj Irskoj, prvi ministar Ian Paisley, zamenik Martin McGuinness.
 9. 5. - Tomislav Nikolić izjavio da bi izbori u Srbiji (ako se ne bi formirala nova vlada) mogli biti odloženi ako bi parlament na predlog vlade objavio vanredno stanje.

 11. 5. - Srbija preuzela predsedavanje Komitetom ministara Saveta Evrope. Istoga dana, lideri DS, DSS i G17 plus (Tadić, Koštunica i Mlađan Dinkić) postigli sporazum o formiranju nove Vlade.
 11. 5. - Crna Gora je postala 47. članica Vijeća Europe.
 10 - 12. 5. - Eurosong 2007 u Helsinkiju: pobedila Marija Šerifović iz Srbije ("Molitva"), Marija Šestić iz BiH 11. ("Rijeka bez imena").
 13. 5. - Posle dvodnevne rasprave o poverenju, Tomislav Nikolić, nakon nepunih šest dana, podneo ostavku na dužnost predsednika Skupštine Srbije.
 13. 5. - Milion demonstranata u turskom Izmiru podržava svetovnu državu.
 15. 5. - Pola sata pre isteka ustavnog roka formirana nova Vlada Srbije: premijer ostaje Vojislav Koštunica (DSS), jedini potpredsednik Božidar Đelić (DS), ministar unutr. poslova ostaje Dragan Jočić (DSS); neki novi ministri: odbrana Dragan Šutanovac (DS), pravda Dušan Petrović (DS), finansije Mirko Cvetković (DS).
 17. 5. - Okončan raskol Ruske pravoslavne crkve i Ruske zagranične crkve (osnovane 1921. u Sremskim Karlovcima).
 19. 5. - Rumunski predsednik Trajan Basesku podržan sa 75% na referendumu.
 20. 5. - Alpinistička ekspedicija iz Srbije se popela na Mont Everest.
 20. 5. - Mohammed bin Rashid Al Maktoum, vladar Dubaia i potpredsednik UAE, dao 10 milijardi dolara za obrazovnu fondaciju.
 22. 5. - Britanske vlasti optužile Andreja Lugovoja za prošlogodišnje ubistvo Aleksandra Litvinenka, Rusija odbija ekstradiciju.
 23. 5. - Milorad Ulemek Legija i Zvezdan Jovanović osuđeni na po 40 godina zatvora zbog atentata na srpskog premijera Zorana Đinđića (ukupna dužina kazni svim optuženima 378 godina).
 23. 5. - AC Milan pobjedom nad Liverpoolom osvojio UEFA-ine Ligu prvaka za 2007.
 23. 5. - Poslanik DS, Oliver Dulić, izabran za predsednika Skupštine Srbije.
 26. 5. - Akcija lepljenja plakata "Bulevar Ratka Mladića" u Bulevaru AVNOJ-a (uskoro Bulevar Zorana Đinđića), na čelu sa funkcionerom radikala Aleksandrom Vučićem.
 27. 5. - Rumunjski reditelj Kristijan Munđiu osvojio je na Kanskom festivalu zlatnu palmu za film „Četiri mjeseca, tri tjedna i dva dana.“
 31. 5. - Robert Zelik, bivši američki trgovinski predstavnik, imenovan je od strane Georga W. Busha za novog direktora Svjetske banke.
 31. 5. - Uhapšen Zdravko Tolimir, optužen za ratne zločine u Srebrenici i Žepi.

Jun/Lipanj 

 2. 6. - Zoran Milanović izabran za novog predsjednika Socijaldemokratske partije Hrvatske (nakon Račanove smrti 29. 4.)
 4. 6. - Karla del Ponte otpočela četvorodnevnu posetu Beogradu.
 7. 6. - U časopisu "Science" je objavljeno da je Marin Soljačić sa suradnicima u praksi izveo prvi eksperiment bežičnog prijenosa energije.
 7. 6. - Anaheim Ducks osvojili Stanley Cup.
 9. 6. - Justine Henin pobjedom nad Anom Ivanović po treći put zaredom osvojila teniski turnir u Roland Garrosu (Srbija je na ovom turniru imala pet predstavnika u 10 polufinala).
 10. 6. - Američki predsednik George W. Bush burno pozdravljen u Albaniji.
 10. 6. - Koalicija belgijskog premijera Guya Verhofstaadta poražena na parlamentarnim izborima.
 10 - 15. 6. - Bitka za Gazu: Hamas uzima svu vlast u Pojasu Gaze, vrhunac konflikta Fatah-Hamas.
 12. 6. - Milan Martić, bivši predsjednik Republike Srpske Krajine, na haškom sudu osuđen na 35 godina zatvora zbog zločina protiv čovječnosti (potvrđeno sljedeće godine).
 13. 6. - Posle više od godinu dana obnovljeni pregovori Evropske unije i Srbije o stabilizaciji i asocijaciji.
 13. 6. - Shimon Peres izabran za predsjednika Izraela.
 14. 6. - San Antonio Spurs pobjedom nad Cleveland Cavaliersima osvojili četvrti naslov prvaka NBA.
 15. 6. - Raspisana međunarodna poternica za Stankom Subotićem i Markom Miloševićem, osumnjičenima za šverc duvana.
 17. 6. - Blok stranaka desnice povezan s predsjednikom Sarkozyjem osvojio većinu na parlamentarnim izborima u Francuskoj;
 17. 6. - VK Jug i KK Cibona su postali novi hrvatski prvaci u vaterpolu odn. košarci.
 17. 6. - U Budvi uhićen general srpske policije u mirovini Vlastimir Đorđević, koji je pred Haaškim tribunalom optužen za ratne zločine na Kosovu 1999.godine.
 17 - 27. 6. - Vrućina u Evropi 2007. naročito pogađa jugoistok Evrope (prva runda). U Grčkoj će inicirati velike šumske požare koji traju do početka septembra.
 23. 6. - Za Crnu Goru je uveden predbroj +382 (raniji +381 ostao Srbiji).
 24. 6. - Košarkaški klub Partizan postao prvi šampion Srbije.
 24. 6. - Predsednik Srbije Boris Tadić se u emisiji "Nedjeljom u 2" izvinjava "svim pripadnicima hrvatskog naroda koje su učinili nesrećnima pripadnici moga naroda".
 26. 6. - Red Hot Chili Peppers svirali u Inđiji.
 27. 6. - Gordon Brown preuzeo dužnost novog britanskog premijera.
 29. 6. - Počinje prodaja iPhone-a prve generacije u SAD.
 29. 6. - Europapress holding kupila "Feral Tribune" koji je imao problema zbog neplaćenog PDV-a.

Jul/Juli/Srpanj 
 2. 7. - Miroslav Lajčak novi Visoki predstavnik za BiH i specijalni predstavnik EU.
 8. 7. - Proglašeno "Novih sedam čuda svijeta": Kineski zid, Koloseum, Taj Mahal, Machu Picchu, Krist Iskupitelj, Petra i Chichen Itza.
 9. 7. - U Buenos Airesu pao prvi sneg od 1918.
 11. 7. - Opsada Crvene džamije u Islamabadu: vojska zauzela kompleks islamističke medrese, 154 mrtvih, dolazi do Trećeg waziristanskog rata.
 14. 7. - Rolingstonsi svirali u Beogradu (u Budvi su bili 9. 7.).
 16 - 22. 7. - U Srbiji gorelo 3.513 ha šuma na 47 lokacija.

 19. 7. - Zlatno doba televizije: na kablovskom kanalu AMC prikazana prva epizoda serije Mad Men - 92 epizode u sedam sezona do 2015.
 21. 7. - Harry Potter and the Deathly Hallows, poslednji roman iz serije, obara rekord najbrže prodaje.
 22. 7. - Ubedljiva pobeda Erdoğanove Stranke pravde i razvoja u Turskoj.
 22. 7. - U Rusiji objavljeno Pismo deset akademika predsedniku Putinu protiv klerikalizacije u Rusiji.
 23. 7. - Otvorena Zgrada prijateljstva između Grčke i Bosne i Hercegovine, obnovljena Zgrada Izvršnog vijeća.
 24. 7. - Rekordna vrućina: Beograd 43,6 °C, Smederevska Palanka 44,9 °C (najviša ikad zabeležena temperatura u Srbiji).
 24. 7. - Skupština Srbije usvojila Rezoluciju o neophodnosti pravednog rešavanja pitanja Autonomne pokrajine Kosovo i Metohija, zasnovanog na međunarodnom pravu.
 24. 7. - Suđenje medicinskim djelatnicima u Libiji: posredovanjem francuskih i evropskih posrednika pet bugarskih medicinskih sestara i palestinski doktor napustili Libiju.
 25. 7. - Otvoreno pismo uglednika Hrvata iz Vojvodine pol. i kult. vrhu RH u kojem ih pozivaju na akciju protiv politike asimiliranja Hrvata u Srbiji.
 27. 7. - Višestruko ubistvo u Jabukovcu: Nikola Radosavljević (39),iz sela Jabukovac kod Negotina, hicima iz lovačke puške ubio devet a teško ranio dve osobe u svom selu. Posle zločina, pokušao samoubistvo ali je sprečen i uhapšen.
 29. 7. - Liberalno-demokratska stranka premijera Shinza Abea teško poražena na izborima za gornji dom japanskog parlamenta.
 29. 7. - Reprezentacija Iraka osvojila finale Azijskog kupa u fudbalu.

Avgust/Kolovoz 

 2. 8. - Karlovačka mljekara KIM prodana firmi Chemoderm iz Duge Rese - sindikati nezadovoljni, izbija afera.
 2. 8. - Ruska ekspedicija Arktika 2007 u podmorje Severnog ledenog okeana: postavljena ruska zastava na Severnom polu.
 9. 8. - Banka BNP Paribas obustavlja isplate iz tri hedž fonda zbog potpune nelikvidnosti - na površinu izlazi kriza likvidnosti, počinje Svetska finansijska kriza 2007-2008 iz koje nastaje Svetska ekonomska kriza.
 12. 8. - Rivalstvo Đokovića i Federera: Đoković u Montrealu odnosi prvu pobedu.
 14. 8. - Napad na Jazide u severnom Iraku, četiri bombe odnose 796 života.
 15. 8. - U potresu snage 8.0 u Peruu poginulo preko 510 osoba.
 18. 8. - U Žitištu kod Zrenjanina otkriven spomenik filmskom junaku Rokiju Balboi.
 20. 8. - Ministar za kapitalne investicije Velimir Ilić pokazao novinarima manji deo ugovora o koncesiji za izgradnju autoputa Horgoš-Požega, ostalo i dalje tajna. Vlada tri dana kasnije odlučila da ugovor o koncesiji za autoput Horgoš-Požega (sa aneksima) objavi na svom sajtu.
 24. 8. - Vlada Srbije potvrdila odluku da više ne finansira firmu "Zastava zapošljavanje i obrazovanje", kojoj je u prethodnih šest godina uplaćeno preko 100 miliona eura.
 24. 8. - U Grčkoj počinju katastrofalni šumski požari, najveći su ugašeni do 2. 9., ostaje 65 žrtava i procenjena šteta od 4 milijarde eura.
 28. 8. - Abdullah Gul izabran za predsednika Turske (do 2014).
 28. 8. - 8. 9. - Episkop Filaret štrajkuje glađu na crnogorskoj granici jer mu nije dozvoljen ulaz u tu državu.
 30. 8. - Kornatska tragedija: smrt 11 vatrogasaca na Kornatima.

Septembar/Rujan 

 2. 9. - Hrvatska takmičarka Blanka Vlašić osvojila zlatnu medalju u skoku u vis na Svetskom prvenstvu u Osaki.
 3. 9. - Biznismen i avanturista Steve Fossett nestao leteći iznad Sierra Nevade, ostaci pronađeni sledeće godine.
 3 - 16. 9. - U Španiji održano Evropsko prvenstvo u košarci 2007.: Rusija 1, Hrvatska 6, Srbija 13-16; među prvih deset strelaca Milan Gurović, Darko Miličić (SR) i Marko Popović (HR).
 5. 9. - Aleksandar Simić, savetnik premijera Koštunice, izjavio u novinama da je Crna Gora "kvazidržava" (u vezi sa slučajem episkopa Filareta).
 6. 9. - Operacija Orchard: izraelski avioni gađali nuklearni reaktor na istoku Sirije.
 11. 9. - U Rusiji testirano termobarično oružje (vakuumska bomba) nazvana "Otac svih bombi" jer je sa ekvivalentom 44 tone TNT bila najjača konvencionalna bomba na svetu.
 14. 9. - Viktor Zubkov novi premijer Rusije (do 2008).
 14. 9. - Velike poplave u zapadnoj i istočnoj Africi, 250 mrtvih.
 16. 9. - Izbori u Grčkoj, Nova Demokracija ostaje najjača stranka.
 25. 9. - Tuča između poslanika albanskih stranaka DPA i DUI u makedonskom Sobranju, naoružane pristalice DUI pokušale ući u zgradu.
 26. 9. - Prvostepene presude "Vukovarskoj trojci" pred ICTY: Mile Mrkšić na 20 godina (potvrđeno 2012) i Veselin Šljivančanin 5 godina (oslobođen 2011. posle dve promene kazne); Miroslav Radić oslobođen.
 27. 9. - Preminuo Nenad Bogdanović, gradonačelnik Beograda.
 28. 9. - Susret delegacija Beograda i Prištine na najvišem nivou u misiji EU pri UN u Njujorku - deklaracija o uzdržavanju od pretnji i nasilja tokom pregovora.
 20 - 30. 9. -  U Belgiji i Luksemburgu održan Evropski šampionat u odbojci za žene: Italija 1, Srbija 2, Hrvatska 14; Jovana Brakočević najbolji server a Maja Ognjenović tehničar.
 30. 9. - Umro Milan Jelić, predsjednik Republike Srpske.
 30. 9. - Vanredni izbori u Ukrajini nakon političke krize: najviše glasova pojedinačno za Partiju regiona, zbirno za "narančaste" liste.

Oktobar/Listopad 
 1. 10. - Beogradski Parking servis započeo akciju "Đaci Vas mole, usporite pored škole".
 7. 10. - Za vreme Antifašističkog skupa u Novom Sadu, pripadnici neonacističke grupe Nacionalni Stroj (lider Goran Davidović - Firer). kamenovali su demonstrante. Žandarmerija je svih 54 neonacista, među njima i slovačke državljane pohapsila.
 7. 10. - U Novom Pazaru u toku večernjeg programa izvršen destruktivni napad na dve televizijske stanice. Počinioci su još nepoznati, ali se početkom naredne nedelje spekuliše o vehabijama sa jedne ili policiji sa druge strane. Situacija u Srbiji je zbog ovoga naredne nedelje napeta.
 
 10. 10. - Na Šultenovačkom brdu kod Novog Pazara napadnut predajnik radija "Sto Plus".
 11. 10. - Reis ul-Ulema Islamske Zajednice Srbije, Adem Zilkić i zvanično stupio na tu funkciju, zamenivši Hamdiju Jusufspahića, te se uputio u Novi Pazar.
 11. 10. - U Srbiji raspisane nagrade od milion eura za informacije koje bi dovele do hapšenja Ratka Mladića i Radovana Karadžića.
 12. 10. - Dragan Stojković Piksi iznenada podneo ostavku na mesto predsednika FK Crvena zvezda.
 12. 10. - Rusija još jednom pozvala SAD da prekinu sa projektom raketnog štita, te je zapretila da će se povući iz sporazuma o nuklearnom razoružanju.
 15. 10. - Evropska unija i Crna Gora su u Luksemburgu potpisale Sporazum o stabilizaciji i pridruživanju.
 16. 10. - U prometnoj nesreći kod Nove Gradiške poginuo makedonski pjevač Toše Proeski.
 19. 10. -  Skupština izglasala novi Ustav Crne Gore (proglašen tri dana kasnije) - službeni jezik crnogorski, srpske stranke glasale protiv.
 19. 10. - Visoki predstavnik Miroslav Lajčak nametnuo Zakon o Savjetu ministara BiH - kvorum je većina ministara, dovoljan po jedan iz tri naroda.
 18/19. 10. - Dogovoren Lisabonski ugovor.
 21. 10. - Na izvanrednim parlamentarnim izborima u Poljskoj liberalna Građanska platforma Donalda Tuska porazila vladajuću desničarsku stranku Pravo i pravda premijera Jaroslawa Kaczynskog.
 24. 10. - Počela gradnja Pelješkoga mosta (spor napredak, radovi obustavljeni 2012.).

 25. 10. - Airbus A380, najveći putnički avion na svetu, ulazi u službu u kompaniji Singapore Airlines.
 28. 10. - Cristina Fernández de Kirchner, prva dama Argentine, pobijedila na predsjedničkim izborima (predsjednica do 2015).
 28. 10. - U Vatikanu beatifikovano 498 španjolskih mučenika iz 1930-tih.
 29. 10. - Prodate Robne kuće Beograd - kupac je "Verano Motors" za € 360 miliona.

Novembar/Studeni 
 1. 11. - Kriza u BiH nakon ostavke premijera Špirića povodom Lajčakovih parlamentarnih reformi - vraća se i formalno u decembru.
 3. 11. - Predsednik Pakistana Pervez Mušaraf proglasio je vanredno stanje u zemlji (traje do 15. 12.), smenio predsednika Vrhovnog suda i zabranio nezavisne medije.
 7. 11. - Nakon više od četiri i po godine od predaje, pred Haškim tribunalom počelo suđenje lideru Srpske radikalne stranke Vojislavu Šešelju.
 7. 11. - Parafiran Sporazum o stabilizaciji i pridruživanju EU i Srbije.
 7. 11. - Operacija Planinska bura u Makedoniji: uspešna antiteroristička akcija u selu Brodec (Tetovo).
 11. 11. - Danilo Türk (nezavisan) izabran za predsednika Slovenije (mandat od 23. decembra), protivkandidat bio Lojze Peterle.
 13. 11. - Ruska vojska završila povlačenje iz baze u Batumiju, Gruzija (rok je bio kraj 2008.).
 15. 11. - Ciklon Sidr pogodio Bangladeš, procenjeno do 10.000 žrtava.

 18. 11. - Na parlamentarnim izborima na Kosovu je pobijedila Demokratska partija Kosova Hašima Tačija.
 18. 11. - Iz bezbednosnih razloga otkazana tribina "Peščanika" u Aranđelovcu nakon što ju je udruženje građana "Naši" nazvalo antisrpskom.
 21. 11. - Otvoren Administrativni centar Vlade Republike Srpske u Banjoj Luci.
   21. 11. - Čedomir Jovanović, lider LDP, izjavio da je ta stranka podnela dve krivične prijave protiv Miroslava Miškovića.
 24. 11. - Na parlamentarnim izborima u Australiji je Laburistička stranka pod vodstvom Kevina Rudda porazila vladajuću desničarsku koaliciju premijera Johna Howarda.
 25. 11. -  Parlamentarni izbori u Hrvatskoj 2007: HDZ 66 mandata (+0), SDP 56 (+22).

Decembar/Prosinac 
 2. 12. - Navijači Crvene Zvezde pretukli na utakmici inspektora žandarmerije, Uroš Mišić pokušao da mu ugura baklju u usta (u zatvoru do 2012).
 2. 12. - Predsjednik Venezuele Hugo Chavez poražen na ustavnom referendumu o povećanju predsjedničkih ovlasti
 2. 12. - Na parlamentarnim izborima u Rusiji ubjedljivu pobjedu odnijela Jedinstvena Rusija predsjednika Vladimira Putina.
 3. 12. - Pristalice Nove Srbije i SRS sprečili promociju Peščanika u Aranđelovcu.
 4. 12. - Savetnik premijera Srbije, Aleksandar Simić, izazvao kontroverze izjavom da je i rat pravno i legitimno sredstvo u rešavanju pitanja statusa Kosova i Metohije.
 10. 12. - Pregovori Beograda i Prištine o statusu Kosova okončani bez dogovora - Albanci žele nezavisnost, a Beograd nastavak pregovora.
 11. 12. - Al-Kaida na islamskom Magrebu detonirala dve auto-bombe u gradu Alžiru, 41 mrtvi od čega 17 iz UN.
 12. 12. - U Srbiji raspisani predsjednički izbori za 20. 1. 2008. godine - DSS smatra da je tom "jednostranom odlukom" prekršen koalicioni sporazum.
 12. 12. - Rusija suspendovala primenu Ugovora o konvencionalnim oružanim snagama u Evropi, povodom američkih planova raketne odbrane.
 18. 12. - Julija Timošenko po drugi put premijer Ukrajine (do 2010).
 19. 12. - Vladimir Putin je "Osoba godine (Time)".
 21. 12. - Estonija, Letonija, Litvanija, Poljska, Češka, Slovačka, Mađarska, Slovenija i Malta počele da primenjuju odredbe Šengenskog sporazuma na kopnenim i pomorskim granicama.
 23. 12. - Železnički udes u Beogradu, povređena 24 putnika.
 24. 12.- Vlada Nepala je postigla dogovor sa bivšim maoističkim pobunjenicima o ukidanju monarhije i uspostavljanju federalne države 28. 12..
 26. 12. - Narodna skupština Republike Srbije usvojila Rezoluciju o zaštiti suvereniteta, teritorijalnog integriteta i ustavnog poretka Republike Srbije. Vladi naloženo da svi sporazumi sa Europskom unijom moraju biti u "funkciji očuvanja suvereniteta Srbije". U okviru Rezolucije i Deklaracija o vojnoj neutralnosti. Poslanicima se obratili predsjednik Srbije Boris Tadić i premijer Vojislav Koštunica.
 27. 12. - Pakistanska političarka Benazir Bhutto ubijena u atentatu.
 27. 12. - Nakon što je objavljeno da je predsednik Kenije Mwai Kibaki reizabran dolazi do nasilja - Kenijska kriza 2007-2008. odnosi najmanje 800 života.
 28. 12. - U saobraćajnoj nesreći poginulo troje bivših ukućana Velikog Brata u Srbiji, Stevan Zečević Zeka, Zorica Lazić i Elmir Kuduzović, nakon čega je prekinut taj serijal.
 29. 12. - Predsjednik Skupštine Srbije, Oliver Dulić, raspisao izbore za Skupštinu Vojvodine i lokalne organe vlasti u Srbiji za 11. 5. 2008. godine.
 29. 12. - Afera "Vepar": ministar unutarnjih poslova Ivica Kirin podnio ostavku jer je učestvovao u "božićnom lovu" na Bilogori sa Mladenom Markačem, haškim optuženikom koji je time prekršio kućni pritvor.

Rođenja

Smrti

Januar/Siječanj 
 3. 1. - Slavuj Hadžić, filmski i TV reditelj (* 1934)
 7. 1. - Nevenka Urbanova, srpska glumica (* 1909)
 8. 1. - Iwao Takamoto, japansko-američki animator, kreator popularnog crtanog lika Scooby Doo (* 1925.)
 10. 1. - Carlo Ponti, talijanski filmski producent (* 1912.)
 13. 1. - Caris Corfman, američka glumica ("Nešto između") (* 1955)
 13. 1. - Aleksandar Bakočević, srpski političar, bivši gradonačelnik Beograda (* 1928)
 17. 1. - Art Buchwald, humorista (* 1925)
 19. 1. - Hrant Dink, turko-jermenski novinar (* 1954)
 20. 1. - Vitomir Voja Trifunović, kompozitor, osnivač i dir. Muzičke škole "dr. Vojislav Vučković" (* 1916)
 22. 1. - Abbé Pierre, osnivač pokreta Emmaus (* 1912)
 23. 1. - Ryszard Kapuściński, novinar i književnik (* 1932)
 24. 1. - Nikola Milošević, akademik SANU, lider Srpske liberalne stranke (* 1929)
 27. 1. - Herbert Reinecker, njemački TV-scenarist, tvorac serije Derrick (* 1914)
 28. 1. - Olga Popović-Obradović, pravna istoričarka (* 1954)
 30. 1. - Sidney Sheldon, scenarista i književnik (* 1917)
 31. 1. - Kosta Carina, književnik, filmski radnik, prevodilac (* 1927)

Februar/Veljača 
 1. 2. - Gian Carlo Menotti, italijansko-američki kompozitor i libretista (* 1911.)
 8. 2. - Anna Nicole Smith, manekenka i glumica (* 1967.)
 9. 2. - Ian Richardson, glumac (* 1934)
 15. 2. - Robert Adler, pronalazač boljeg daljinskog upravljača (* 1913)
 16. 2. - Darinka Jevrić, književnica, novinar (* 1947)
 17. 2. - Maurice Papon, ratni zločinac (* 1910)
 20. 2. - Vladimir Mahovlić, hrvatski televizijski i radijski voditelj (* 1932.)
 23. 2. - Stevan Vračar, profesor Pravnog fak. u Bg. (* 1926)
 23. 2. - Milan Vukotić, pozorišni glumac, tvorac "Teatra levo" (* 1946)
 26. 2. - Vladimir Muljević, prof. emeritus, prvi hrvatski doktor elektrotehničkih znanosti (* 1913.)
 28. 2. - Želimir Marković, novinar i urednik "Kruga", "Duge" i Dojče Velea (* 1955)
 28. 2. - Arthur M. Schlesinger, Jr., istoričar (* 1917)

Mart/Ožujak 
 2. 3. - Miroljub Rajić, gen. sek. Fudbalskog saveza Srbije (* 1950)
 3. 3. - Osvaldo Cavandoli, talijanski crtač crtanih filmova, autor crtanog filma Linija ("La Linea"). (* 1920.)
 3. 3. - Geza Vuković, gl.odg. urednik lista "Mađar So" (* 1928)
 4. 3. - Irena Davosir Matanović, operska pevačica u novosadskom SNP (* 1933)
 5. 3. - Ivan Supek, hrvatski fizičar, filozof, pisac, borac za mir i humanist. (* 1915.)
 6. 3. - Jean Baudrillard, francuski filozof (* 1929.)
 10. 3. - Stjepan Lacković, hrvatski katolički svećenik, tajnik Alojzija Stepinca za vrijeme II. svjetskog rata (* 1913.)
 14. 3. - Lucie Aubrac, pripadnica francuskog Pokreta otpora (* 1912)
 15. 3. - Jovan Zebić, srpski političar (* 1939)
 16. 3. - Ivica Percl, hrvatski pjevač, poznat po pjesmi „Stari Pjer” (* 1945.)
 16. 3. - Aleksandar Saša Subota, pijanista i džez muzičar (* 1935)
 17. 3. - Frane Franić, hrvatski nadbiskup i metropolit (* 1912.)
 19. 3. - Krešimir Blažević, hrvatski pjevač iz grupe Animatori
 21. 3. - Vasilije Tapušković, publicista, novinar, pred. AKUD "Krsmanović" (* 1938)
 29. 3. - Božidar Kovaček, predsednik Matice srpske (* 1930)
 30. 3. - Ilija Ika Gligorijević, arhitekta (* 1926)

April/Travanj 
 2. 4. - Žarko Petrović, bivši srpski odbojkaš i jugoslovenski reprezentativac (* 1964)
 5. 4. - Mark St. John, američki glazbenik (* 1956.)
 8. 4. - Sol LeWitt, umetnik (* 1928)
 11. 4. - Kurt Vonnegut, američki pisac (* 1922)
 11. 4. - Goran Pleša, glumac (* 1950)
 23. 4. - Boris Jeljcin, ruski državnik (* 1931)
 23. 4. - Mihailo Bjelica, novinar, profesor, istoričar srpskog novinarstva
 27. 4. - Mstislav Rostropovič, ruski muzičar i sovjetski disident (* 1927)
 27. 4. - Cadik Danon Braco, arhitekta i književnik (* 1923)
 28. 4. - Edo Peročević, hrvatski glumac (* 1937.)
 28. 4. - Carl Friedrich von Weizsäcker, fizičar, filozof (* 1912)
 28. 4. - Miloš Janićijević, srpski neurohirurg, pedagog i humanista (* 1947)
 29. 4. - Ivica Račan, hrvatski političar (* 1944)
 30. 4. - Jara Ribnikar, srpska književnica (* 1912)

Maj/Svibanj 
 3. 5. - Slobodan Novaković, filmski i televizijski stvaralac (* 1939)
 4. 5. - Božo Švarc, pukovnik (penz.), novinar, jedan od osnivača SD Partizan (* 1920)
 6. 5. - Đorđe Novković, hrvatski kompozitor glazbe (* 1943.)
 6. 5. - Stevan Raičković, srpski pesnik, akademik (* 1928)
 11. 5. - Slobodan Kića Stanković, novinar i urednik emisije "Veselo veče" (* 1929)
 16. 5. - Branislav Đuričić, novinar-satiričar ("Porodica Jovanović", "Veselo veče"...) (* 1925)
 15. 5. - Jerry Falwell, američki evangelista (* 1933)
 18. 5. - Mika Špiljak, bivši predsjednik Predsjedništva SFRJ, narodni heroj (* 1916)
 20. 5. - Stanley Miller, hemičar i biolog (* 1930)
 21. 5. - Darinka Vukotić-Plaović, pozorišna glumica (* 1919)
 22. 5. - Zoran Konstantinović, teoretičar kniževnosti, srpski akademik

Jun/Lipanj 
 7. 6. - Milorad Sidžim Milošević, bokser (*1928)
 13. 6. - Stane Brovet, admiral JNA (* 1930)
 14. 6. - Kurt Waldheim, bivši generalni sekretar UN i predsednik Austrije (* 1918)
 14. 6. - Boris Maruna, hrvatski pjesnik i prevoditelj (* 1940.)
 18. 6. - Jovan Arežina, novinar i radio radnik (* 1949)
 18. 6. - Halil Hadžimurtezić, general JNA, narodni heroj (* 1915)
 19. 6. - Živka Barać-Hubač, pozorišna glumica (* 1933)
 23. 6. - Pavle Ugrinov (Vasilije Popović), srpski književnik, dramaturg (* 1926)
 25. 6. - Meho Puzić, pjevač (* 1937)
 27. 6. - Dragutin Tadijanović, jedan od najplodnijih hrvatskih pjesnika (* 1905)
 27. 6. - Ramiz Delalić (ubijen), kriminalac (* 1963)
 28. 6. - Kiichi Miyazawa, bivši premijer Japana (* 1919)

Jul/Srpanj 
 1. 7. - Milan Oklopdžić - Mika Oklop, književnik (* 1948)
 2. 7. - Aleksandar Šišić, narodni violinista (* 1937)
 2. 7. - Vojislav P. Nikčević, lingvista, njegošolog (* 1935)
 5. 7. - George Melly, engleski jazz muzičar
 5. 7. - Josip Tabak, hrvatski prevoditelj, pisac, esejist, novinar i književni kritičar, znalac preko dvadeset jezika (* 1912.)
 8. 7. - Gordana Jevtović Minov, operska pevačica - sopran (* 1947)
 9. 7. - Dragoljub Ješa Ivkov, filmski scenograf, reditelj i scenarista (* 1931)
 11. 7. - Lady Bird Johnson, bivša Prva dama SAD (* 1912)
 21. 7. - Dubravko Škiljan, hrvatski jezikoslovac (* 1949.)
 21. 7. - Kosta M. Kostić, prof. Medic. fakulteta u Bg. (* 1935)
 22. 7. - Gojko Stojičić, otorinolaringolog, prof. MF na BU (* 1935)
 23. 7. - Mohamed Zahir, bivši i poslednji šah Afganistana (* 1914)
 25. 7. - Bogdan Trifunović, političar (SKS, SPS) i diplomata (* 1933)
 28. 7. - Dušan Prelević Prele, srpski muzičar pisac i scenarista (* 1948)
 30. 7. - Ingmar Bergman, švedski filmski režiser (* 1918)
 30. 7. - Michelangelo Antonioni, italijanski filmski režiser (* 1912)
 30. 7. - Teoktist, rumunski patrijarh (* 1915)

Avgust/Kolovoz 
 1. 8. - Ratko Deletić, književnik, novinar, izdavač (* 1945)
 14. 8. - Nela Eržišnik, hrvatska glumica i komičarka
 19. 8. - Slobodan Kojić, akademski slikar (* 1955)
 20. 8. - Branimir Živojinović, srpski prevodilac i književnik (* 1930)
 22. 8. - Kemal Hrustanović, bosanski scenograf (* 1941)
 23. 8. - Faruk Begoli, glumac (* 1944)
 28. 8. - Antonio Puerta, španjolski nogometaš (* 1984.)
 28. 8. - Draga Jonaš, spikerka i novinar (* 1922)
 28. 8. - Nikola Nobilo, proizvođač vina s Novog Zelanda (* 1913)
 29. 8. - Chaswe Nsofwa, zambijski nogometaš (* 1978.)
 30. 8. - Jovan Kozomara, srpski pisac

Septembar/Rujan 
 1. 9. - Milica Jovanović, srpska balerina i pedagog (* 1932)
 1. 9. - Ante Despot, kipar (* 1919)
 2. 9. - Safet Isović, bosanskohercegovački pjevač narodne muzike (* 1936)
 3. 9. - Marijan Mlinarić, hrvatski liječnik, političar, ministar unutarnjih poslova od 2003. do 2005., saborski zastupnik, bivši župan Varaždinske županije (* 1944.)
 3. 9. - Đorđe Sudarski Red, književnik (* 1946)
 6. 9. - Luciano Pavarotti, italijanski operni pjevač (* 1935)
 9. 9. - Zoran Tadić, hrvatski filmski redatelj (* 1941.)
 11. 9. - Stevan Koički, srpski fizičar, akademik (* 1929)
 15. 9. - Colin McRae, škotski reli vozač (* 1968.)
 18. 9. - Ljiljana Molnar Talajić, hrvatska operna diva (* 1938.)
 19. 9. - Vlatko Pavletić, hrvatski akademik, teoretičar književnosti, esejist, kritičar i političar (* 1930.)
 19. 9. - Kosta Mihailović, prof. Ekonomskog fakulteta u Bg., akademik (* 1917)
 21. 9. - Petar Stambolić, bivši predsednik SIV i Predsedništva SFRJ, narodni heroj (* 1912)
 22. 9. - Marcel Marceau, francuski pantomimičar (* 1923.)
 23. 9. - Nikola Kovač, romanista, profesor, predsednik Srpskog kult. društva "Prosvjeta", akademik (* 1936)
 24. 9. - Nenad Turkalj, hrvatski glazbeni kritičar, operni redatelj, dramaturg, dobitnik Porina za životno djelo 2004. (* 1923.)
 26. 9. - Nenad Bogdanović, gradonačelnik Beograda (* 1954)
 27. 9. - Dušan Jakovljević, profesor i publicista (* 1934)
 27. 9. - Miloš Bobić, arhitekta i publicista (* 1946)
 30. 9. - Milan Jelić, predsjednik Republike Srpske (* 1956)

Oktobar/Listopad 
 1. 10. - Al Oerter, američki atletičar (* 1936.)
 1. 10. - Ronnie Hazlehurst, kompozitor (* 1928)
 2. 10. - Šime Đodan, hrvatski političar (* 1927.)
 6. 10. - Laza Ristovski, klavijaturist grupe Bijelo dugme (* 1956)
 8. 10. - Milan Đukić, političar u Hrvatskoj (* 1947.)
 11. 10. - Šri Činmoj, indijski književnik, kompozitor i slikar (* 1931)
 13. 10. - Bob Denard, francuski plaćenik (* 1929)
 16. 10. - Toše Proeski, makedonski pjevač (* 1981.)
 16. 10. - Deborah Kerr, škotska glumica (* 1921.)
 16. 10. - Bahrudin Bato Čengić, filmski reditelj i scenarista (* 1931)
 16. 10. - Milan Mitrović, arhitekta (* 1927)
 18. 10. - Nikola Rešić - Nino, pevač (* 1964)
 28. 10. - Slobodan Kalezić, književnik i akademik (* 1944)
 29. 10. - Frane Matošić, hrvatski nogometaš i nogometni trener (* 1918.)
 29. 10. - Savo Radusinović, pevač (* 1953)

Novembar/Studeni 
 1. 11. - Zoran Katalina, hokejaš "Crvene Zvezde" (* 1984)
 1. 11. - Paul Tibbets, pilot Enole Gay (* 1915)
 2. 11. - Tomislav Duka, franjevac, saborski zastupnik, političar (* 1932.)
 2. 11. - Pavić Obradović, srpski pravnik i političar (* 1953)
 3. 11. - Toni Kljaković, hrvatski pjevač
 4. 11. - Husein Bašić, crnogorski književnik (* 1938)
 6. 11. - Raša Livada, srpski književnik (* 1948)
 10. 11. - Čedomir Lakić, novinar Politike (* 1935)
 10. 11. - Norman Mailer, književnik i novinar (* 1923)
 13. 11. - Branko Milinović, advokat, humanista, dobrotvor (* 1910)
 15. 11. - Milun Vidić, akademski vajar (* 1940)
 19. 11. - Milo Radulovich, žrtva makartizma (* 1926)
 20. 11. - Slavko Simić, srpski glumac (* 1924)
 20. 11. - Ian Smith, premijer Rodezije (* 1919)
 22. 11. - Dragoljub Najman, srpski diplomata, vitez Legije časti (* 1931)
 23. 11. - Vladimir Krjučkov, bivši šef KGB i pučista '91. (* 1924)
 27. 11. - Stevica Krsmanović, golman FK Željezničar, rektor Univerziteta "Braća Karić" (* 1946)
 28. 11. - Branislav Bastać - Bane, filmski reditelj (* 1925)
 30. 11. - Evel Knievel, moto-akrobata (* 1938)

Decembar/Prosinac 
 1. 12. - Aleksa Brajović, novinar TANJUG-a, publicista, književnik (* 1923)
 1. 12. - Ivo Rojnica, ustaški komandant (* 1915)
 4. 12. - Dušan Jovanović, oboista, dir. M.Š. "Dr Vojislav Vučković" i Muzičke produkcije RTS (* 1964)
 5. 12. - Karlheinz Stockhausen, njemački skladatelj (* 1920.)
 7. 12. - Dušan Pekić, general-pukovnik, narodni heroj (* 1921)
 10. 12. - Milan Dunđerski, književnik, dir. Radio Srbobrana, vojvođanski poslanik (* 1952)
 12. 12. - Ike Turner, muzičar (* 1931)
 16. 12. - Ivan Nemet, šahovski velemajstor (* 1943)
 19. 12. - Vladimir R. Paunović, neuropsihijatar, pred. Srpskog lekarskog društva (* 1942)
 21. 12. - Miloš Počuča, komandant šeste ličke
 27. 12. - Benazir Bhutto, pakistanska političarka (* 1953.)
 30. 12. - Veselin Drašković, akademski slikar (* 1949)
 30. 12. - Dušan Miladinović, kompozitor i dirigent (* 1924)

Nobelove nagrade 

 Fizika: Albert Fert, Peter Grünberg (otkriće gigantske magnetorezistencije)
 Hemija: Gerhard Ertl (istraživanje hemijskih procesa na čvrstim površinama)
 Fiziologija i medicina: Mario Capecchi, Oliver Smithies, Sir Martin Evans (otkrića principa za unošenje specifičnih genskih modifikacija u miševe upotrebom embrionskih matičnih ćelija)
 Književnost: Doris Lessing ("ta epičarka ženskog iskustva, koja je sa skepsom, vatrom i vizionarskom moći podvrgla ispitivanju podeljenu civilizaciju")
 Mir: Al Gore i UN-ov Međuvladin panel o klimatskoj promeni (za napore za sakupljanje i širenje većeg znanja o veštačkoj klimatskoj promeni i polaganje osnove za mere potrebne za suzbijanje takve promene)
 Ekonomija: Leonid Hurwicz, Eric Maskin i Roger Myerson (polaganje osnove teorije dizajna mehanizma)

Vidi takođe: 
Godišnji kalendar

Reference

Literatura

Spoljne veze 
 Hronologija događaja 2007 (Srbija), Medijski arhiv Ebart

2007